3. குருமூர்த்தியின் அரபு நாடுகளுக்கான அறிவுரை சற்றே சிரிப்பையும் எரிச்சலையும் வரவழைக்கிறது. ஆர்.எஸ்.எஸ் மற்றும் இதர இந்து அடிப்படைவாதக் குழுக்களின் முஸ்லிம் எதிர்ப்பு நிலையைத்தான் நம்மால் அதில் பார்க்க முடிகிறது. ஏதோ இஸ்லாமிய நாடுகள் அனைத்தும் தீவிரவாதத்தை வளர்ப்பதாகவும், அதுவும் அவர்களது பிறமதங்களின் மீதான நிலைப்பாடுகளினால்தான் இவற்றைச் செய்வதாகவும் நினைப்பது, உண்மைக்கு மிகவும் புறம்பானது. 'நீ மரியாதையாக உன் நினைப்பை மாற்றிக்கொள், இல்லாவிட்டால் உம்மாச்சி உன்னிடமிருந்து எண்ணெய் மூலம் கிடைத்துள்ள அதிகாரத்தைப் பறித்துக் கொண்டு விடுவார்' என்பது போல பூச்சாண்டி காட்டுகிறார்.